**47. sjednica Školskog odbora Obrtničke škole u Splitu je održana 01.ožujka 2021.godine u knjižnici Obrtničke škole s početkom u 16.00 sati, poštujući epidemiološke mjere i uz prethodnu dostavu sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora.

**Ad 1. Verifikacija zapisnika s prethodne 46. sjednice Školskog odbora**

Jednoglasno je prihvaćen zapisnik s prethodne 46. sjednice Školskog odbora.

**Ad 2. Natječaj za radno mjesto nastavnik/ica hrvatskog jezika – 1 izvršitelj/ica na nepuno neodređeno vrijeme za 6 sati ukupnog rada tjedno**

Na natječaj za radno mjesto nastavnik/ica hrvatskog jezika – 1 izvršitelj/ica na nepuno neodređeno vrijeme za 6 sati ukupnog rada tjedno pristiglo je 10 prijava od čega 1 kandidatkinja nije sudjelovala u daljnjem natječajnom postupku s obzirom da je njena prijava bila nepotpuna. Devet kandidata je pozvano na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje koje se održalo 17.02.2021.godine. Dvije kandidatkinje nisu pristupile procjeni, te se smatra da su odustale od prijave na natječaj. Nakon provedene procjene sa sedam kandidata Povjerenstvo je utvrdilo rang listu kandidata. Šest kandidatkinja je ostvarilo više od 50% ukupnog broja bodova na testiranju. Od kandidata na rang listi Ravnatelj je predložio najbolje rangiranu kandidatkinju – Teu Spahiju, magistru edukacije hrvatskoga jezika i književnosti i magistru pedagogije koja udovoljava svim uvjetima natječaja i zakonskim uvjetima. Jednoglasno je dana suglasnost za sklapanje ugovora o radu na nepuno neodređeno vrijeme s Teom Spahijom.

**Ad 3. Natječaj za radno mjesto nastavnik/ica Poslovanja u struci – 1 izvršitelj/ica na nepuno neodređeno vrijeme za 1,8 sati ukupnog rada tjedno**

Na natječaj za radno mjesto nastavnik/ica Poslovanja u struci – 1 izvršitelj/ica na nepuno neodređeno vrijeme za 1,8 sati ukupnog rada tjedno pristiglo je 3 prijave od čega 1 kandidat nije sudjelovao u daljnjem natječajnom postupku s obzirom da nema ispunjene kadrovske uvjete. Dvoje kandidata je pozvano na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje koje se održalo 22.02.2021.godine. Nakon provedene procjene sa dvoje kandidata Povjerenstvo je utvrdilo rang listu kandidata. Dvoje kandidata je ostvarilo više od 50% ukupnog broja bodova na testiranju. Od kandidata na rang listi Ravnatelj je predložio najbolje rangiranog kandidata – Tea Grubišića, diplomiranog ekonomista sa položenim pedagoško-psihološko-didaktičko-metodičkim obrazovanjem koji udovoljava svim uvjetima natječaja i zakonskim uvjetima. Jednoglasno je dana suglasnost za sklapanje ugovora o radu na nepuno neodređeno vrijeme s Teom Grubišićem.

**Ad 4. Razno**

Ravnatelj je prisutne članove Školskog odbora obavijestio i upoznao sa Izvještajem o izvršenju financijskog plana za 2019.godinu, kojeg su oni jednoglasno prihvatili.